તેમની કેશ ક્રેડીટ સુવિધાની ચુકવણી, લોનની ચુવણી અને કાર્યકારી મૂડી અને સામાન્ય કોર્પસ ખર્ચ માટે અંશતઃ ફંડ એકત્રિત કરવા આ કંપની મેઈડન આઈપીઓ દ્વારા તેનો રૂ. ૧૦ નો એક એવા ૧૮૦૦૦૦૦ ઈકવીટી શેર, બુક બિલ્ડીંગ રૂટ દ્વારા શેર દીઠ રૂ. પ૬ ના મુકરર ભાવથી ઓફર કરીને રૂ. ૧૦.૦૮ કરોડ એકત્રિત કરવા મૂડી બજારમાં આવેલ છે. જાહેર ભરણા માટે આ ઈસ્યુ તા. ૧૭.૪.૨૦૧૮ ના રોજ ખુલશે અને તા. ૧૯.૦૪.૨૦૧૮ના રોજ બંધ થશે. ઓછામાં ઓછી અરજી ૨૦૦૦ શેર માટે અને તે પછી તેના ગુણાંકમાં કરવાની રહેશે. ફાળવણી પછી તેમના શેર એન એસ ઈ એસ એમ ઈ ઈમર્જ પર લીસ્ટ થશે. આ ઈસ્યુના લીડ મેનેજર મોનાર્થ નેટવર્થ કેપિટલ લી. છે જયારે રજીસ્ટ્રાર સ્કાયલાઈન ફાઈનાન્સિઅલ સર્વિસીસ પ્રા. લિ છે.આ ઈસ્યુ તેમની ભરપાઈ થયેલમૂડીના ૨૬.૬૭ ટકા હિસ્સો આપશે. શરુઆતમાં ભાવોભાવ શેર આપ્યા પછી, તેમણે શેરદીઠ રૂ. ર૯ ના ભાવે લોનને ઈક્વીટીમાં રૂપાંતરિત કરેલ હતી. પ્રમોટરો દ્વારા સંપાદિત શેરની સરેરાશ કિંમત શેર દીઠ રૂ.૨૦.૦૩,રૂ. ૨૨.૨૪ અને રૂ. ૨૪.૪૪ છે. આ ઈસ્યુ પછી તેમની હાલની ભરપાઈ થયેલ મૂડી જે રૂ. ૪.૯૫ કરોડ છે તે વધીને રૂ. ૬.૭૫ કરોડ થશે.